ສະພາຄວາມໝັ້ນຄົງ ປະນາມຜູ້ນໍາ Libya
ສະພາຄວາມໝັ້ນຄົງ ຂອງສະຫະປະຊາຊາດ ໄດ້ສະແດງຄວາມວິຕົກກັງວົນເປັນທີ່ສຸດ ຕໍ່ເຫດການທີ່ພວມເກີດຂຶ້ນໃນ Libya.
ສະພາຄວາມໝັ້ນຄົງຂອງອົງການສະຫະປະຊາຊາດ ໄດ້ ປະນາມການປາບປາມພວກປະທ້ວງຕໍ່ຕ້ານລັດຖະບານ ຂອງຜູ້ນໍາ Libya ທ່ານ Moammar Gadhafi ແລະຮຽກຮ້ອງໃຫ້ຢຸດເຊົາການປາບປາມແບບ ຮຸນແຮງ ດັ່ງກ່າວ ໃນທັນທີ ໃນວັນອັງຄານວານນີ້ສະພາຄວາມໝັ້ນຄົງຂອງສະຫະປະຊາ ຊາດໄດ້ ສະແດງຄວາມວິຕົກກັງວົນເປັນທີ່ສຸດ ຕໍ່ເຫດ ການທີ່ພວມເກີດຂຶ້ນໃນ Libya ແລະຮຽກຮ້ອງໃຫ້ພວກ ເຈົ້າໜ້າທີ່ໃນປະເທດດັ່ງກ່າວສະໜອງຕອບຕໍ່ຄວາມຮຽກຮ້ອງຕ້ອງການຂອງປະຊາຊົນ ຊາວລີເບຍ ບັນດາປະເທດສະມາຊິກຂອງສະພາຄວາມໝັ້ນຄົງສະຫະປະຊາຊາດ ໄດ້ຮຽກຮ້ອງໃຫ້ລີເບຍ ອະນຸຍາດໃຫ້ກຸ່ມຕິດຕາມຊີ້ງຊອມທາງດ້ານສິດທິມະນຸດຂອງນາໆ ຊາດແລະອົງການຈັດຕັ້ງທາງດ້ານມະນຸດສະທຳຕ່າງໆເຂົ້າໄປໃນປະເທດດັ່ງກ່າວ ນອກນັ້ນແລ້ວ ສະພາຄວາມໝັ້ນຄົງສະຫະປະຊາຊາດຍັງກ່າວວ່າ ພວກທີ່ຮັບຜິດຊອບ ໃນການໂຈມຕີພົນລະເຮືອນ ຄວນຈະຖືກນຳໂຕມາດຳເນີນຄະດີ ການເຄື່ອນໄຫວດັ່ງກ່າວນີ້ໄດ້ເກີດຂຶ້ນຫຼັງຈາກທີ່ ສັນນິບາດ Arab ໄດ້ໂຈະບໍ່ໃຫ້ Libya ເຂົ້າຮ່ວມການປະຊຸມ ຫຼັງຈາກມີລາຍງານວ່າ ກຳລັງຮັກສາຄວາມສະຫງົບຂອງລີເບຍ ໄດ້ທຳການປາບປາມພວກປະທ້ວງຕໍ່ຕ້ານລັດຖະບານຢ່າງຂຸ້ນຂ້ຽວ ທ່ານ Amr Moussa ຜູ້ນຳ ຂອງສັນນິບາດ Arab ໄດ້ເປີດກອງປະຊຸມສຸກເສີນໃນວັນອັງຄານວານນີ້ ທີ່ກຸງ Cairo ເພື່ອປຶກສາຫາລືກ່ຽວກັບເຫດການໃນ Libya ແລະທ່ານຍັງກ່າວວ່າການໃຊ້ ຄວາມຮຸນແຮງຕໍ່ພວກປະທ້ວງ ຕ້ອງຍຸດຕິທັນທີ